2026ko martxoaren 17ko Hego Euskal Herriko greba orokorra

**2026ko martxoaren 17ko Hego Euskal Herriko greba orokorra** egun horretan Hego Euskal Herriko lau probintzietan egin zen lanuzte orokorra da, ELA eta LAB sindikatuek deitua, "gutxieneko soldata propioaren alde". Aipaturiko bi sindikatu horietako ordezkariek -Steilas, Etxalde eta Hiru sindikatuetakoekin batera- 2025eko abenduaren 15ean jakinarazi zuten greba orokor hori egiteko asmoa, gutxienez 2025eko urtarriletik jorratzen ari ziren lan ildoaren bertze ekimen bat izanen zena. 1979tik Hego Euskal Herrian egindako 30. greba orokorra izan zen.

Grebaren bezperatan, deitzaileek informatu zuten 1.750 langile batzordek eta ehun gizarte eragile inguruk egin zutela bat greba deialdiarekin. Arratsaldean, gutxienez 85 mobilizazio egin zituzten lau lurraldeetan, baina sindikatuek ez zituzten horien parte-hartze kopuruak eman.

## Grebaren balorazioa 
Grebaren biharamunean, *Berria* egunkariak honako lerroburua argitaratu zuen bere azalean: "Kaleak bete dira gutxieneko soldata propioaren alde". Eta honako azpititularra: "Ohiko jarduna baldintzatu du grebak, eta datozen negoziazioetan eragiteko adina indar batu delakoan daude sindikatuak". Baina barneko kronika nagusiaren titularrak xehetasun bat gehitzen zion analisiari: "Lantokiak erdizka, kaleak beteta". Eta lan munduan eragin mugatua duten, baina mobilizazio oso handiak lortzen dituzten greba orokorren inguruan galdetu zioten LAB sindikatuko koordinatzaile orokor Igor Arroyori, eta hauxe erantzun zuen: "Aurreko deialdietan baino jende gehiagok greba egitea zen helburua, eta lortu genuen. Ehun enpresatan baino gehiagotan bozkatu zen, gehiengo handi batean baiezkoa atera zen, eta horietan enpresa erabat itxi zen. Beste hainbatetan batzar informatiboak egin ziren, eta jende askok egin zuen greba. Irakaskuntzan ere oso nabarmena izan zen eragina, eta egia da Jaurlaritzan, Osakidetzan eta Osasunbidean apalagoa izan zela. Balio handia eman diogu, badakigulako ez dela erraza greba egitea. Batetik, deskontuak egoten dira soldatetan, eta, bestetik, greben aurkako desprestigio handi bat dago Europa osoan. Eta errealitatea da bakarrik Euskal Herrian egiten ari direla mota honetako greba orokorrak; euskal sindikalismoak duen altxor bat da

*

## Eguneko irudiak 

Fitxategi:2026ko martxoaren 17ko greba orokorreko eguerdiko manifestazioa Iruñean.jpg|Iruñeko eguerdiko manifestazioa hasi baino lehen grebalariez beteta zegoen Gazteluko plaza. Manifestazioa toki berean bukatu zen gero.
Fitxategi:Greba orokorra, Gasteiz, 2026ko martxoak 17.jpg|Gasteizko eguerdiko manifestazioaren bukaera ekitaldia.
Fitxategi:M17 Greba Donostia LFOZS 747.jpg|Donostiako eguerdiko manifestazioaren burua.
Fitxategi:M17 Greba Donostia 8.jpg|Pentsiodunak Donostiako eguerdiko manifestazioan.
Fitxategi:Greba orokorreko zutabe bat Iruñeko santo Domingo aldapan gora.jpg|Arrotxapea auzotik datorren grebalari zutabe bat Iruñeko Santo Domingo Aldapan gora, eguerdiko manifestazio nagusirako bidean.
Fitxategi:Greba orokorra, Gasteiz, 2026ko martxoak 17. Arratsaldeko manifestazioa. (69305).jpg|Gasteizko arratsaldeko manifestazioa
Fitxategi:Greba orokorra, Gasteiz, 2026ko martxoak 17. Arratsaldeko manifestazioa. (60261).jpg|Gasteizko arratsaldeko manifestazioa
Fitxategi:Greba orokorra - Bergara M17.jpg|Bergarako arratsaldeko manifestazio amaiera.
Fitxategi:Manfestariak Bilboko Kale Nagusian. Greba Orokorra.jpg|Manfestariak Bilboko Kale Nagusian
Fitxategi:Greba orokorra, Bilbo, 2026ko martxoak 17. Goizeko manifestazioa.jpg|Bilboko goizeko manifestazioa.
Fitxategi:Greba orokorra, Bilbo, 2026ko martxoak 17. Goizean.jpg|thumb|Zabalik zeuden Bilboko denda batzuetan grebalari batzuek kristaletan pegatinak jarrri zituzten.
Fitxategi:Greba orokorra, Bilbo, 2026ko martxoak 17. Pankarta.jpg|thumb|Bilboko Erronda kalean grebaren aldeko pankarta.
Fitxategi:Greba orokorra, Bilbo, 2026ko martxoak 17. Coviran.jpg|thumb|Bilboko piketeek Erronda kaleko Coviran supermerkatua itxi zuten.
Fitxategi:Greba orokorra, Bilbo, 2026ko martxoak 17. Pankarta zazpi kaleetan.jpg|thumb|Pankartak nonnahi Bilboko Zazpi Kaleetan.
Fitxategi:Greba orokorra, Bilbo, 2026ko martxoak 17. Kalea "itxita".jpg|thumb|Zazpi Kaleetan kale bat "itxita" pankarta batekin.
Fitxategi:Greba orokorra, Bilbo, 2026ko martxoak 17. Kaleak "itxita".jpg|thumb|Bilbok kaleak "itxita" pankartekin.
Fitxategi:Greba orokorra, Bilbo, 2026ko martxoak 17. Ertzaintzako furgonetak kalean.jpg|thumb|Ertzaintzako furgonetak Bilboko kaleetan.
Fitxategi:Greba orokorra, Bilbo, 2026ko martxoak 17. Moyuan.jpg|thumb|Manifestazioa baten hasiera Bilboko Plaza Eliptikoan.
Fitxategi:Greba orokorra, Bilbo, 2026ko martxoak 17. Bershkako leioak apurtuta.jpg|thumb|Manifestazioan parte hartu zuten pikete batzuk Bershkako lehioak apurtu zituzten.

## Grebaren aurrekoak 
Grebaren deialdia egin zutenetik (2025/12/15) greba gauzatu zen arte (2026/03/17) sindikatu deitzaileek ekimen ugari egin zituzten grebaren helburuekin lotuta:

* **Martxoaren 11n**, ELA eta LAB sindikatuetako ordezkariek bilera egin zuten CEN Nafarroako Enpresaburuen Elkarteko ordezkariekin, lanbidearteko akordio baten bidez Nafarroan gutxieneko soldata ezartzeko aukerari buruz hitz egiteko. 2026ko martxoaren 11ko bilera hura baino lehenagoko azken bilera 2017ko azaroan izan zuten.
* Sindikatuen eskaera jasoz, EH Bildu eta Geroa Bai alderdiek lege proposamena egin zuten Nafarroako Parlamentuan, Nafarroa Garaiak lanbidearteko bere gutxieneko soldata ezartzeko moduak ahalbidetuko zituena. **Martxoaren 12an** egin zuten proposamen horri buruzko bozketa, baina sustatzaileek bakarrik eman zuten aldeko botoa; UPN abstenitu zen eta PSN, PP, Vox eta Contigo Zurekin alderdiek kontrako botoa eman zuten.
* **Martxoaren 16an**, EH Bildu, ERC eta BNG alderdiek manifestu bateratua plazaratu zuten «Euskal Herriko, Herrialde Katalanetako eta Galiziako errealitate sozioekonomiko eta laboralera egokitutako gutxieneko soldata propioen alde».

## Goizeko mobilizazioak 
Greba orokorreko antolatzaileek sei mobilizazio nagusi egin zituzten martxoaren 17ko goizean, Hego Euskal Herriko lau hiriburuetan eta Eibarren eta Tuteran. Sei manifestazioak 12:30ean hasi ziren, baina hori baino lehenago hiriburuetan zutabeak egin zituzten.

* **Bilbo**: Lau zutabe atera ziren 11:30ean Zabalburutik, Deustutik, Rekalde zumarkaletik eta Bilboko udaletxetik. Zutabeak Moyua plazan elkartu ziren eta handik abiatu zen manifestazio nagusia, 12:30ean. Sindikatuen datuen arabera 45.000 pertsona inguru elkartu ziren manifestazioan.
* **Donostia**: Hiru zutabe atera ziren 11:30ean Tabakaleratik, Anoetatik eta Antiguatik. Zutabeak Pio XII.ean plazan elkartu ziren eta handik abiatu zen manifestazio nagusia, 12:30ean. Sindikatuen datuen arabera 30.000 pertsona inguru elkartu ziren manifestazioan.
* **Eibar**: Manifestazioa 12:30ean atera zen Untzaga plazatik. Sindikatuen datuen arabera 4.000 pertsona inguru elkartu ziren manifestazioan.
* **Gasteiz**: Hiru zutabe atera ziren 11:30ean Lakuatik, Boulevard merkataritza zentrotik eta Esmaltaciones fabrika zaharretik. Zutabeak Bilbo plazan elkartu ziren eta handik abiatu zen manifestazio nagusia, 12:30ean. Sindikatuen datuen arabera 15.000 pertsona inguru elkartu ziren manifestazioan.
* **Iruñerria**: Bortz zutabe atera ziren 11:30ean Nafarroako Unibertsitate Publikotik, Atarrabiatik, Txantreatik, Berriozartik eta Barañaindik. Zutabeak Iruñeko Gazteluko plazan elkartu ziren eta handik abiatu zen manifestazio nagusia, 12:30ean. Sindikatuen datuen arabera 10.000 pertsona inguru elkartu ziren manifestazioan.
* **Tutera**: Manifestazioa 12:30ean atera zen Foruen plazatik (Plaza Berria ere deitua). Sindikatuen datuen arabera 600 pertsona inguru elkartu ziren manifestazioan.

## Arratsaldeko mobilizazioak 
Hego Euskal Heriaren luze-zabalean, sindikatuek 85 mobilizazio antolatu zituzten greba eguneko arratsalderako.

* **Araba**: Agurain (18:30, Santa Maria plaza); Gasteiz (18:00, Andre Maria Zuriaren plaza); Guardia (19:00, plaza); eta Laudio (18:00, Lamuza plaza).
* **Bizkaia**: Algorta (18:30, Telletxe); Arrigorriaga (18:30, plaza); Bakio (19:00, udaletxea); Balmaseda (18:00, San Severino plaza); Barakaldo (18:00, Bide Onera); Basauri (18:00, Arizgoiti); Bermeo (17:00, Goiko plaza); Bilbo (17:30, Aldundia)...
* **Gipuzkoa**: Andoain (18:30, Goiko plaza), Aretxabaleta (19:00, Herriko plaza); Arrasate (18:00; Maiatzak 1 plaza); Azkoitia (18:30, plaza); Azpeitia (18:30, plaza); Beasain (18:00, Erauskin plaza); Bergara (18:30, plaza); Deba (19:00, Udaletxeko plaza); Donostia (18:00, Katalunia plaza); Eibar (18:30, Untzaga); Elgoibar (18:30, Udaletxeko plaza); Eskoriatza (18:00, plaza); Getaria (18:30, plaza); Hernani (18:30, Floridako eliza); Ibarra (17:30, plaza); Irun (18:00, Mendeluko biribilgunea); Lazkao (18:00, plaza); Legazpi (18:00, Udaletxeko plaza); Lasarte (19:00, Okendo plaza); Mutriku (18:30, Goiko plaza); Oiartzun (18:00, plaza), Oñati (18:00, plaza); Orereta (18:30, plaza); Orio (19:00, plaza); Ordizia (17:45, Plaza Nagusia); Soraluze (19:00, Plaza Berria), Tolosa (18:00, Trianguloa): Urretxu (18:30, Potros plaza); Zarautz (18:30, Udaletxeko plaza); Zestoa (18:30, plaza); eta Zumaia (18:30, Beheko plaza).
* **Nafarroa**: Agoitz (19:00, plaza); Altsasu (18:00, Foruen plaza); Antsoain (18:00, Rafael Alberti plaza); Atarrabia (18:00, Udaletxe plaza); Barañain (18:00, udaletxea); Berriozar (18:00, Euskal Herria plaza); Burlata (18:00, Askas plaza); Doneztebe (17:30, Avia gasolindegia); Gares (18:00, Mena plaza); Iruñea (18:30, Baluarte); Leitza (18:00, Euskal Herria plaza); Lizarra (18:30, autobus geltokia); Tafalla (18:30, Nafarroako plaza); Tutera (18:30. Foruen plaza); Zangoza (18:00, Arkupeak); eta Zizur (18:00, udaletxea).

## Piketeak eta liskarrak 
Iluntasuna oraindik nagusi zela, «gaur greba eguna da» oihukatuz, ehun bat grebalarik eserialdia egin zuten goizeko 5.00etan Mercabilbaoko sarreran; Euskal Herriko hornidura gune nagusiaren taupadak une batez geldiarazi zituzten. Handik gutxira, Ertzaintzaren hainbat auto bertaratu ziren, eta lehen tentsio uneak bizi izan ziren, nahiz eta 6.00etarako piketea desegin zen.

Hurrengo orduetan errepide mozketak izan ziren herrialdeko hainbat tokitan, hala nola Markina-Xemeinen eta Durangon, eta piketeak ere izan ziren industriaguneetan; esaterako, Ezkerraldeko El Campillon, non sarrera denbora luzez egon zen oztopatuta. Bilboko portuan armagintzaren aurkako eserialdia ere egin zuten. Confebaskeko kide den Iberdrolako plantan, Larraskituko bidean, sarbidea oztopatu zuten.

Hezkuntzan ere nabaria izan zen greba. EHUren Leioako campusean ikasleek sarrera nagusiak blokeatu zituzten, eta autobusek kanpoan geratu behar izan zuten. Fakultateetako ateak ere blokeatu zituzten une batzuetan, nahiz eta jagoleek berriro ireki.

Txilibitu, petardo, txalo eta oihuen artean, dendak pertsianak jaisten joan ziren eta, halakoetan, txaloak areagotu egiten ziren. Aldi berean, grebalariek eskuorriak eta paperak airera botatzen zituzten, erakusleihoetan kartelak itsasten zituzten, eta pegatinak jarri zituzten kutxazain zein hiri-altzarietan.

Liskar garrantzitsuenetako bat 11.00ak aldera gertatu zen Pull&Bear arropa kate handiko dendak pertsiana jaisteari uko egin zionean. Une horretan, hainbat pertsona denda barrura sartu ziren, eta sarrerako segurtasun arkuak apurtu eta arropa lurrean sakabanatu zuten, bertan poliziarik ez zegoela aprobetxatuta. Bilbon baita ere, mailuak eta aurpegia estalita zenbait pertsone Bershka dendaren kanpoaldea apurtu zuten.

## Erreferentziak 
## Ikus, gainera 
* Greba orokorrak Hego Euskal Herrian
* *Bi bide grebara heldu arte*, Iker Aranbururen artikulua, *Berria* egunkarian (2026/03/15).

## Kanpo estekak 
## Erreferentziak